CELEX: 
Language: lv
Date: 2018-01-16 00:00:00
Title: 

KOMISIJAS REGULA (ES) …/..
            
            
               (16.1.2018),
            
            
               ar ko Eiropas Parlamenta un Padomes Regulas (EK) Nr. 396/2005 II un III pielikumu groza attiecībā uz dzīvsudraba savienojumu maksimālajiem atlieku līmeņiem konkrētos produktos vai uz tiem
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK
                  1
               , un jo īpaši tās 14. panta 1. punkta a) apakšpunktu un 16. panta 1. punkta a) apakšpunktu,
            
            
               tā kā:
            
            
               (1)Dzīvsudraba savienojumu maksimālie atlieku līmeņi (MAL) tika noteikti Regulas (EK) Nr. 396/2005 II pielikumā un III pielikuma B daļā. 
            
            
               (2)Padomes Direktīva 79/117/EEK aizliedza laist tirgū un lietot augu aizsardzības līdzekļus, kas satur dzīvsudraba savienojumus. Visas dzīvsudraba savienojumus saturošu augu aizsardzības līdzekļu atļaujas tika atsauktas, un līdz ar to visi MAL tika noteikti pie attiecīgās noteikšanas robežas (NR).
            
            
               (3)Komisija saņēma informāciju no pārtikas apritē iesaistītajiem uzņēmējiem un dalībvalstīm, kas liecināja, ka dzīvsudraba savienojumu klātbūtne vairākos produktos rada atlieku līmeni, kurš pārsniedz Regulā (EK) Nr. 396/2005 noteikto NR. 
            
            
               (4)Jaunākie monitoringa dati apstiprina, ka dzīvsudraba savienojumu atliekas ir konstatētas vairākos produktos tādā līmenī, kas pārsniedz NR. Ņemot vērā visu paraugu rezultātu 95. procentili, tika ziņots par šādiem gadījumiem: koku riekstiem 0,02 mg/kg; svaigiem garšaugiem 0,03 mg/kg; kultivētām sēnēm 0,05 mg/kg; savvaļas sēnēm 0,50 mg/kg, izņemot baravikām 0,90 mg/kg; eļļas augu sēklām 0,02 mg/kg; tējām, kafijas pupiņām, zāļu tējām un kakao pupiņām 0,02 mg/kg; garšvielām 0,02 mg/kg, izņemot ingveram, muskatriekstam, muskatrieksta mizai un kurkumai 0,05 mg/kg; gaļai 0,01 mg/kg, izņemot savvaļas medījamo dzīvnieku gaļai 0,015 mg/kg un (saimniecībā audzētu un savvaļas) pīļu gaļai 0,04 mg/kg; dzīvnieku taukiem 0,01 mg/kg; pārtikai izmantojamiem subproduktiem 0,02 mg/kg, izņemot savvaļas medījamo dzīvnieku subproduktiem 0,025 mg/kg un mežacūku subproduktiem 0,10 mg/kg; pienam 0,01 mg/kg; medum 0,01 mg/kg.
            
            
               (5)Dzīvsudrabu saturoši pesticīdi Savienībā ir pakāpeniski aizliegti jau pirms vairāk nekā trīsdesmit gadiem, tāpēc var uzskatīt, ka dzīvsudraba klātbūtne pārtikā ir sakarā ar vides piesārņojumu. Tāpēc ir lietderīgi sākotnējās vērtības aizstāt ar tām, kas minētas 4. apsvērumā, tādējādi atspoguļojot Regulā (EK) Nr. 396/2005 dzīvsudraba vidisko kontekstu. Tas valstu kompetentajām iestādēm dos iespēju veikt atbilstīgus pasākumus noteikumu izpildes nodrošināšanai, pamatojoties uz reālistiskiem MAL.
            
            
               (6)Eiropas Pārtikas nekaitīguma iestādes (EFSA; turpmāk “Iestāde”) Zinātnes ekspertu grupa jautājumos, kas saistīti ar piesārņojumu pārtikas apritē (CONTAM grupa), pieņēma atzinumu par dzīvsudrabu un metildzīvsudrabu pārtikā
                  2
               . 
            
            
               (7)Produktos, kas minēti 4. apsvērumā, dzīvsudraba savienojumi ir konstatēti nelielos daudzumos, tāpēc, ņemot vērā pieejamos datus par patēriņu Savienībā, var uzskatīt, ka kopējais uzturekspozīcijas apjoms ir neliels un veselības risks patērētājiem nepastāv. Minēto produktu MAL būtu jānosaka par pagaidu MAL, kas jāiekļauj Regulas (EK) Nr. 396/2005 III pielikumā. Minētie MAL tiks pārskatīti; pārskatīšanā tiks ņemta vērā informācija, kas būs pieejama 10 gadu laikā no šīs regulas publicēšanas dienas. 
            
            
               (8)Komisija par vajadzību koriģēt NR apspriedās ar Eiropas Savienības references laboratorijām pesticīdu atlieku noteikšanai. Minētās laboratorijas secināja, ka būtu jāsaglabā pašreizējās NR. 
            
            
               (9)Balstoties uz Iestādes atzinumu un ņemot vērā ar izskatāmo jautājumu saistītos faktorus, attiecīgie MAL grozījumi atbilst Regulas (EK) Nr. 396/2005 14. panta 2. punkta prasībām.
            
            
               (10)Apspriedes ar Savienības tirdzniecības partneriem par jaunajiem MAL notika ar Pasaules tirdzniecības organizācijas starpniecību, un ir ņemti vērā to komentāri.
            
            
               (11)Tāpēc Regula (EK) Nr. 396/2005 būtu attiecīgi jāgroza.
            
         
         
            
               (12)Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (EK) Nr. 396/2005 II un III pielikumu groza saskaņā ar šīs regulas pielikumu.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. 
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 16.1.2018
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
               
            
            
                     
                        
                           
                     
                  
               
         
         
            
                  
                     (1)
                  
                        OV L 70, 16.3.2005., 1. lpp.
               
               
                  
                     (2)
                  
                        EFSA Zinātnes ekspertu grupa jautājumos, kas saistīti ar piesārņojumu pārtikas apritē (CONTAM); Scientific Opinion on the risk for public health related to the presence of mercury and methylmercury in food. EFSA Journal 2012;10(12):2985. [241 lpp.].
               
            
      
    ---documentbreak--- 
      
         
         
            
               D052945/02
            
            
            
               LV
            
            
            
               PIELIKUMS
            
            
            
               Regulas (EK) Nr. 396/2005 II un III pielikumu groza šādi: 
            
            
               1)II pielikumā sleju par dzīvsudraba savienojumiem svītro;
            
            
               2)III pielikumu groza šādi:
            
            
               a)A daļā pievieno šādu sleju par dzīvsudraba savienojumiem: 
            
            
               [Oficiālajam Vēstnesim: jāiekļauj IIIA pielikuma tabula];
            
            
               b)B daļā sleju par dzīvsudraba savienojumiem svītro.